**2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-V-512 priemonės „Miestų transporto infrastruktūros vystymas įgyvendinant valstybei svarbius jungtinius projektus“** **projektų finansavimo sąlygų aprašo PROJEKTO DERINIMO PAŽYMA**

|  |  |  |
| --- | --- | --- |
| **Institucijos pavadinimas, rašto data ir numeris** | **Patikros lape nurodytos pastabos** | **Argumentai, kodėl neatsižvelgta į institucijų pastabas ir pasiūlymus** |
| Transporto investicijų direkcijos 2016 m. birželio 15 d. raštas Nr. 1.2-598 | Siūlome apsvarstyti galimybę Aprašo 60 punktą formuluoti taip: „60. Projekto vykdytojas turi užtikrinti, kad projektui įgyvendinti skirtas ilgalaikis materialusis turtas (t. y. visi su statomu, montuojamu, rekonstruojamu, remontuojamu, griaunamu ir pan. statiniu ir/ar įrenginiu susiję statybos, montavimo, rekonstrukcijos, remonto, griovimo ir panašūs darbai ir statybos darbams vykdyti į draudimo vietą pristatyti statybos produktai, medžiagos ir montuotini įrenginiai), kuris įsigytas ar sukurtas iš projektui skirto finansavimo lėšų, būtų apdraustas maksimaliu turto atkuriamosios vertės draudimu nuo visų galimų rizikos atvejų. Turtas turi būti apdraustas ne trumpesniam kaip rangos darbų įgyvendinimo laikotarpiui. Draudiminio įvykio atveju Projekto vykdytojas turi užtikrinti, kad prarastas turtas būtų atkurtas.“ | Atkreipiame dėmesį, kad šis punktas parengtas vadovaujantis patvirtinta PFSA forma.  |
| Lietuvos Respublikos energetikos ministerija, 2016-09-13 raštas Nr. (18.1-17)3-1995 | Papildyti Aprašo 23 punktą, nurodant, kad pareiškėjas turi iš anksto kreiptis į UAB „Viešųjų investicijų plėtros agentūra“ dėl garantijos miestų gatvių apšvietimo sistemos modernizavimo projektui ir gauti jų atsakymą.  | Pagal Aprašą inžineriniai tinklai nefinansuojami, išskyrus atvejus:– kai inžineriniai tinklai patikėjimo teise ar nuosavybės teise priklauso pareiškėjui ir **yra būtini statiniuose vykstantiems technologiniams procesams ir technologinių įrenginių normaliam darbui užtikrinti**;– kai inžineriniai tinklai yra **kelio statiniai, kurie, vadovaujantis Lietuvos Respublikos kelių įstatymu, yra kelio sudėtinė dalis ir yra kelio juostoje, o pagrįstais atvejais – ir didesniame plote**, kaip tai apibrėžta kelių techniniame reglamente KTR 1.01:2008 ,,Automobilių keliai“, patvirtintame Lietuvos Respublikos aplinkos ministro ir Lietuvos Respublikos susisiekimo ministro 2008 m. sausio 9 d. įsakymu Nr. D1-11/3-3 ,,Dėl kelių techninio reglamento KTR 1.01:2008 ,,Automobilių keliai“ patvirtinimo“, arba kurie yra gatvės elementai, kaip numatyta statybos techniniame reglamente STR 2.06.04:2014 „Gatvės ir vietinės reikšmės keliai. Bendrieji reikalavimai“, patvirtintame Lietuvos Respublikos aplinkos ministro 2011 m. gruodžio 2 d. įsakymu Nr. D1-933 ,,Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ patvirtinimo“. Visais kitais atvejais išlaidos, susijusios su inžinieriniais tinklais, yra netinkamos finansuoti. Todėl jeigu pareiškėjas sieks modernizuoti miestų gatvių apšvietimo sistemas, jis privalės siekti finansavimo pagal priemonę 04.3.1-FM-F-105 „Energijos vartojimo efektyvumo didinimas viešojoje infrastruktūroje“, o ne pagal 06.2.1-TID-V-512 priemonę „Miestų transporto infrastruktūros vystymas įgyvendinant valstybei svarbius jungtinius projektus“. |
| Papildyti Aprašo 46 punktą, nurodant, kad pareiškėjas turi pateikti dokumentus, įrodančius, kad buvo kreiptasi į UAB „Viešųjų investicijų plėtros agentūra“ dėl garantijos miestų gatvių apšvietimo sistemos modernizavimo projektui, bet finansavimas pagal priemonę Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“ nebuvo skirtas.  |

**\_\_\_\_\_\_\_\_\_\_\_\_\_\_\_\_\_**